Seɛdi yejbed, aɛewdiw yebded. Rsen. Tekkes-d taxatemt-nni, tebren-itt deg wuḍad-is : D acu tebɣiḍ Tenna-yas :  Bɣiɣ aya... bɣiɣ aya...  Di tuqqna n tiṭ, uɣalen : aɛewdiw d tamda n waman, Seɛdi d taflukt, nettat d amɣar aciban, yerkeb ɣef teflukt-nni, aɣanim deg ufus-is, la yettṣeggid lḥut. Awaɣezniw yaweḍ -d, agemmaḍ, yessawel-as-d : -Waaa ay argaz-inna ! Tamezwarut yesɛuẓẓeg, taggara, yerfed aqerrus, yenna-as : -D acu -Yesteqsi-t-id : -Waaa ! Ur twalaḍ ara ma ɛeddan-d syagi wergaz d tmeṭṭut rekben aɛewdiw, teddun akka ɣer zdat Winna yerra-as-d : -Waaa ! d acu teqqareḍ Lḥut ... Wah ! Ass-agi ur tesɛiḍ i d-ṭṭfeɣ... Ma yehwayak a taɣeḍ, uɣal-d azekka ! Win yeqqar-as  argaz d tmeṭṭut !, wayeḍ yinas  lḥut ...  akken almi yerreẓ uqerru-s uwaɣezniw-nni, yenna-as deg wul-is : Ihi, mačči syagi i d-ɛeddan !